
Tur-orientering er som tidligere et samarbeid mellom Gimle Idrettsforening, Idd Sportsklubb, Tistedalen Friluftslag og Halden Skiklubb. Turorienteringen i Halden byttet dette året navn til Halden turorientering. Domenenavn er uendret og adressen er fortsatt www.Tur-O-Halden.no. 
Det er flere nyheter i år. Norges orienteringsforbund har opprettet en ny plattform inklusive egen app for turorienteringen som vi har tatt i bruk. Postene kan nå registreres direkte inn med mobiltelefonen via QR koder. Turer kan kjøpes enkeltvis via appen, eller på nettsiden, eller i tradisjonell konvolutt. I konvolutten ble det lagt en kode som kunne brukes på nettet eller i appen. Postregistreringer på papir er nå avsluttet.
Nytt i år er også to grønne turer parallelt med Stolpejakten, Venås og Stenrød.
På turene Halden sentrum, Nybo Tistedal N og sykkeltur rundt Halden ble det brukt naturlige elementer i terrenget som f eks skilt, installasjoner og tekst på statuer som koder. Man slipper da bøtter med QR koder som kan ha lett for å forsvinne i urbane strøk. Dette ble godt tatt i mot av deltagerne.
18.06. deltok vi med stand i Busterudparken, det var frivillighetens dag i Halden kommunes regi.
22.09. var Mayna og Tone med Halden Frivillighetssentral på skogstur ved Venås med personer som er nyinnflyttet og deltar på norskkurs.
Halden turorientering har i tillegg til Facebook-kontoen fått egen Instagramkonto.
Vi søkte Halden Idrettsråd og fikk 10 000 kr i LAM-midler. Det skal trykkes opp familie-barn konvolutter som deles ut gratis på Frivillighetssentralen og Kirkens Bymisjon 2023. Kontakt er etablert, det er allerede i 2022 delt ut 60 kart med turene på Stenrød, Venås,  Nybo Tistedal N, og 100 i Halden sentrum. For disse turene forlenget vi muligheten for registrering av poster til 01.11.22.
Medansvarlig for årets Tur-o opplegg fra HSKs side har  vært  Hans  Kurt  Karlsen,  Bård  Laukvik  og  Anne Julsrud Haugen.   Vi   har   fått   god   hjelp   av grunneierkontakt Jon Brevik. Trykking  av  løyper  er  gjort  av  Eirik Nordbrøden og Anne Julsrud Haugen. Pakking av konvolutter har blitt utført av Marit Bokerød Hansen, Mayna Nossen og Sunniva Ulseth Pettersen. Marit  forsyner  utsalgsteder  med  konvolutter  og  holder  orden  på antallet.
Thorbjørn Bjørlo har blitt erstattet av Tone Albinson som kasserer i Halden turorientering.
Mange  postdetaljer  er  plassert  på spennende  og flotte  steder i  skogen,  takk  til  postutleggere  som virkelig  har  brukt  tid  og  fantasi  for  å  få  til  et  flott tilbud. Hovedansvaret for løyper og poster har vært Trygve Fosse for Gimle, Marit og Sunniva for Idd, Mayna og Hans for TFL. De har hatt god hjelp av Stein Bukholm til spennende GPS-poster i søndre del av kommunen. Hans Kurt og Anne/Eirik la ut for HSK. Vi har også i år brukt kart basert på MapAnt, turen ved Ulveholtet. 
Hans Kurt har vært helt sentral i tur-o i mange år, og gjør kjempeinnsats med produksjon av løyper og lister/statistikker. Første tur-o dag i år var 9. april, og de fysiske postene lå ute til 18. september. 
Kart og områder
Tur-orientering pakka kostet kr 250,- og omfattet 62 poster på følgende kart:
1: Rød tur – Ulveholtet Øst (HSK) - 8 poster - Målestokk 1:10.000 - postnr 1-8
2: Svart tur – Brattås (HSK) – 7 poster - Målestokk 1:10.000 – postnr 9-15
3: Rød tur – Ånerødfjella (Gimle) – 8 poster - Målestokk 1:10.000 – postnr 16-23
4: Blå tur – Asakåsen (Gimle) – 7 poster - Målestokk 1:10.000 – postnr 24-30
5: Rød tur – Vardåsen (Idd SpK) – 10 poster - Målestokk 1:10.000 – postnr 31-40
6: Blå tur – Nybo - Tistedal N (TFL) – 8 poster - Målestokk 1:10.000 –postnr 41-48
7: Blå tur – Berg - Rokke (TFL) – 7 poster - Målestokk 1:15.000 –postnr 49-55
8: Rød tur – Hovsfjellet (HSK) – 7 poster - Målestokk 1:10.000 - postnr 93-99
I tillegg ble det lagt ut 6 GPS-poster, den første i hver måned fra april til september. Tistedalen FL la ut 4 poster og Halden SK la ut 2 poster.
Familie- og barn pakka kostet kr 100,- og omfattet 38 poster på følgende kart: 
1: Grønn tur –Sentrum NØ (TFL) - 8 poster - Målestokk 1:4.000 - postnr 70-77
2: Blå tur – Kornsjø (Idd SpK) – 8 poster - Målestokk 1:7.500 – postnr 78-85
3: Blå tur – Prestegårdskogen (Gimle) – 7 poster - Målestokk 1:7.500 - postnr 86-92
4: Grønn tur – Venås (HSK/Gimle) – 8 poster - Målestokk 1:4.000 – postnr 100-107
5: Grønn tur – Stenrød (HSK/Gimle) – 7 poster - Målestokk 1:4.000 – postnr 108-115
Alle turer var med fri postplukk uten nærmere angivelse av løypetrase eller rekkefølge. Forslag til parkering var markert minst ett sted på kartet.
Salg og deltagelse
Konvolutter kunne kjøpes på Norli Køhn, Felleskjøpet/Agri, Kiwi Risum. Nytt av året var også at man kunne bestille konvolutter som ble tilsendt i posten mot kr 50. Noen få benyttet seg av det.
Totalsalg konvolutter:
Tur-o: 208 konvolutter. Familie&barne-o: 117 konvolutter.
Økonomi
Overskudd fra 2021 på kr 40000 ble delt likt på de 4 arrangørklubbene.
Omsetning på nett: kr 8025. Offline omsetning: kr 63700. Total omsetning: kr 71725. Avgift til NOF: kr 9555
Møter
Vi har hatt ett digitalt møte 12.01. for planlegging og ett fysisk møte for oppsummering 28.09. på skianlegget Ertemoen.
Årets tur-o avslutning
Avslutningen av sesongen ble avholdt på Venåshytta søndag 16.10. Det vanket både ros og ønsker til kommende sesong. Før kaken ble servert ble det trekning av årets premier. Det var mulig å vinne flotte premier fra Norli Køhn, Felleskjøpet, Kringla, Vekst og Spiseri og Kiwi Risum. Hovedpremie fra BåtHolm. Trond Nilsen var godt fornøyd med trekningen og kunne smile bredt da han innkasserte begge hovedgevinstene. 
Statistikk år for årets Tur-O opplegg:
	År
	2011
	2012
	2013
	2014
	2015
	2016
	2017
	2018
	2019
	2020
	2021

	Solgte konvolutter:
	206
	147
	172
	164
	155
	163
	193
	146
	168
	310
	236

	Familie & Barne-O:
	69
	66
	55
	48
	92
	99
	135
	87
	97
	147
	76

	Solgte pakker på nett:
	
	
	5
	5
	4
	10
	12
	7
	19
	32
	24 (+44 enkeltturer

	Registreringer på nett:
	105
	119
	118
	121
	147
	169
	148
	151
	141
	359
	342

	Antall poster:
	90
	90
	90
	90
	95
	90
	90
	90
	90
	91
	91



	År
	2022

	Solgte konv tur-o:
	218

	Solgte konv familie/barn:
	134

	Nedlastninger:
	2006

	Innløste konvoluttkoder tur-o:
	127/250

	Innløste konvoluttkoder familie/barn:
	68/185

	Antall poster:
	106



